Kneecap
Tríréad rapcheoil as Iarthar Bhéal Feirste is ea KNEECAP. D'eisigh siad a gcéad singil, 'C.E.A.R.T.A', sa bhliain 2017. Tháinig clú agus cáil ar na ceoltóirí Móglaí Bap, D.J. Próvaí and Mo Chara, nuair a dúradh gur chuir RTÉ cosc ar amhrán.

Ceol 
Thosaigh an grúpa tar éis do Mhóglaí Bap a bheith ag spraephéinteáil graifítí le cara dá chuid an lá roimh mhórshiúl Acht na Gaeilge. Scríobh a chara an focal 'Cearta' ar stad bus. Ansin tháinig na póilíní agus gabhadh an cara. Dhiúltaigh sé Béarla a labhairt leo, agus chaith sé an oíche faoi ghlas sular tháinig aistritheoir. Tá an t-amhrán 'C.E.A.R.T.A.' bunaithe ar an eachtra sin."

Tháinig a gcéad albam amach sa bhliain 2023.

Scannán

In 2021, roghnaíodh script KNEECAP, do ‘Mother Tongue Award’, scéim do scannáin atá i mbun forbartha i dteanga eile seachas an Béarla.

Sa bhliain 2023, bhí breis agus €1 milliún faighte ag an bhfadscannán KNEECAP, ar leagan drámata é de shaol na gceoltóirí. An scannánóir Rich Peppiatt, a raibh a  chéad scannán, One Rogue Reporter, le feiceáil ar Netflix, a scríobh an script do KNEECAP.  Ba é Trevor Birney, ón gcomhlacht léiriúcháin Fine Point Films i mBéal Feirste, a bhí i mbun léiriú an scannáin. Ba é Birney a léirigh 66 days, scannán faisnéise mór le rá faoi Bobby Sands.

Polaitíocht 
Chuir siad a dtacaíocht d'Éire Aontaithe in iúl go poiblí.

Chuir siad a ndlúthpháirtíocht le muintir na Palaistíne in iúl freisin trí bhratach a chrochadh ag ceolchoirmeacha.

Spreagadh

Bhí Rónán Mac Aodha Bhuí ina spreagadh mór ag an mbanna. "Gan Rónán Mac Aodha Bhuí ní bheadh KNEECAP Ann inniu, ba é féin a thug ardán don oiread ceoltóirí, a thug guth daofa ar an raidió agus spreag gach sort ceol. Chreid sé ariamh i gceol comhaimseartha na Gaeilge agus chuir sé achan phíosa fuinneamh a bhí aige isteach ann. Ba é Rónán a sheinn CEARTA ar RnaG don chéad uair ach ansin cuireadh cosc air agus fuair sin níos mó poiblíocht dúinn ná go dtiocfadh linn riamh a shamhlú, b’shin é, fear a thóg seansanna. Ba é Rónán a thug ár gcéad gig dúinn i dTeach Hiúdaí Beag, gig a chuir fíorthús le haistear ceol s'againn."

Tagairtí 

Bannaí a chanann i nGaeilge
Daoine as Béal Feirste
Rapálaithe Éireannacha